TR ลดกำลังผลิตเส้นใยเรยอนเหลือ 50% หลังเจอปัญหามลพิษ
TR ลดกำลังผลิตเส้นใยเรยอน (VSF) ลงเหลือ 50% ชั่วคราว หลังเจอปัญหากลิ่นรอบพื้นที่โรงงาน
7 ธ.ค. 2559

บริษัท ไทยเรยอน จำกัด (มหาชน) หรือ TR ระบุว่า คณะกรรมการห้าภาคส่วน ซึ่งประกอบด้วยภาครัฐ ผู้นำท้องถิ่น ประชาชน สื่อมวลชน และโรงงานของบริษัท ขอให้บริษัทลดการผลิตเส้นใยเรยอน (VSF) ลง 50% จากระดับปกติเป็นการชั่วคราว หลังมีปัญหากลิ่นรอบพื้นที่โรงงาน
อย่างไรก็ตามบริษัทได้ปฎิบัติตามมาตรฐานการปล่อยก๊าซทั้งหมดตามพ.ร.บ.โรงงาน และมีการตรวจสอบอย่างสม่ำเสมอโดยหน่วยงานกำกับดูแลทั้งหมด ถึงแม้ว่าบริษัทได้มีการปรับปรุงระดับการปล่อยก๊าซอย่างต่อเนื่อง นอกจากนี้ยังได้รับการยอมรับจากหน่วยงานรัฐบาลและสมาชิกในชุมชน แต่การแก้ปัญหาจากประเด็นที่เกิดขึ้น โดยสมาชิกบางรายในชุมชนและสื่อบางส่วน บริษัทได้ส่งแผนการดำเนินงาน สำหรับส่งเสริมการปรับปรุงในการลดการปล่อยก๊าซคาร์บอนไดซัลไฟด์ (CS2) และก๊าซไฮโดรเจนซัลไฟด์ (H2S)
ขณะเดียวกัน บริษัทได้มีการทำงานอย่างรวดเร็วทั้งกับชุมชน หน่วยงานราชการต่าง ๆ และผู้เชี่ยวชาญด้านสิ่งแวดล้อม และความคืบหน้าในเรื่องดังกล่าว บริษัทจะขอให้หน่วยงานที่เกี่ยวข้องและคณะกรรมการห้าภาคส่วนเพื่อพิจารณาต่อไป เพื่อให้การผลิตกลับมาอยู่ในระดับปกติ